Woord: altoosArgieffoto (Foto: Mathew Schwartz/Unsplash) Woord: altoos Betekenis: altyd Waar kom dit vandaan? Die woord kom uit Nederlands altoos (al Middelnederlands). Nederlands altoos het deur weglating van die velêre klank (klanke wat naby of teen die sagte verhemelte gevorm word) voor s ontstaan uit altoogs, altoochs, wat ŉ verkorting is van altoges, ŉ samestellende afleiding met –s van al en Middelnederlands toge, met lasgenoemde van die Middelnederlandse werkwoord tien wat “trek” beteken. Middelnederlands toge beteken vervolgens oordragtelik “gang, tog” en verder “keer, maal”. Altoos staan derhalwe in verband met Middelnederlands in allen kere en Nederlands telkenmale, waaruit die begrip “altyd” voortvloei. Bronne: Etimologiewoordeboek van Afrikaans (EWA), Handwoordeboek van die Afrikaanse Taal (HAT)